  Майя Бывальцева Дэбесысь политехникумын дышетскись Анастасия Бехметьева ӧнер дышетсконниосысь студентъёслэн «Дышетӥсь, кудзэ витё» («Учитель, которого ждут») XI улосвылкуспо вожвылъяськоназы вормисьёс пӧлы шедиз. Cо сярысь ивортэ Удмуртиысь Дышетонъя но тодосъя министерстволэн пресс-службаез. Пермьын ортчем вожвылъяськонэ кӧня ке улосвылъёс пыриськизы. Удмуртилэсь данзэ утиз Дэбесысь политехникум. Вожвылъяськонын кӧня ке люкетэз вал: асэныд тодматон, усьтэм урок но «Шудон мастерской» мастер-класс. 27 пыриськисьёс пӧлысь куиньзэ гинэ вормисьлэн дипломеныз пусйизы. Анастасия Бехметьева «Педагогическая компетентность» ӧрын вормиз. Конкурслы рос-прос дасяськимы, угось политехникуммес гинэ ӧвӧл, элькунмес но умой возьматыны кулэ вал. Толэзь ӵоже монэным политехникумысь дышетӥсьёс, администрация ужазы. Вожвылъяськонын вормон – командаен ужамлэн емышез. Конкурслы дасям ужъёс Удмуртилэн йӧскалык дунлыкеныз, йылолъёсты утёнэн герӟаськемын вал. Вожвылъяськонэ пыриськыса басьтэм опыт мынам - покчи классъёсын вуоно дышетӥсьлы – туж кулэ вал Анастасия Бехметьева, Дэбесысь политехникумын дышетскись Тегъёс: Дышетон Дэбес студентъёс Удмуртия вожвылъяськон  